CELEX: 31997R1507
Language: el
Date: 1997-07-24 00:00:00
Title: Κανονισμός (ΕΚ) αριθ. 1507/97 της Επιτροπής της 24ης Ιουλίου 1997 περί θεσπίσεων αυτόνομων και μεταβατικών μέτρων σχετικά με τις συμφωνίες ελεύθερων συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα

Avis juridique important

|

31997R1507

Κανονισμός (ΕΚ) αριθ. 1507/97 της Επιτροπής της 24ης Ιουλίου 1997 περί θεσπίσεων αυτόνομων και μεταβατικών μέτρων σχετικά με τις συμφωνίες ελεύθερων συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα  

Επίσημη Εφημερίδα αριθ. L 204 της 31/07/1997 σ. 0001 - 0006

ΚΑΝΟΝΙΣΜΟΣ (ΕΚ) αριθ. 1507/97 ΤΟΥ ΣΥΜΒΟΥΛΙΟΥ της 24ης Ιουλίου 1997 περί θεσπίσεων αυτόνομων και μεταβατικών μέτρων σχετικά με τις συμφωνίες ελεύθερων συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,την πρόταση της Επιτροπής,την πράξη προσχώρησης του 1994,Εκτιμώντας:ότι, εν αναμονή της προσαρμογής του πρωτοκόλλου αριθ. 2 των συμφωνιών ελευθέρωσης των συναλλαγών που έχουν συναφθεί με την Εσθονία, τη Λετονία και τη Λιθουανία (1), εκδόθηκε ο κανονισμός (ΕΚ) αριθ. 340/97 του Συμβουλίου, της 17ης Φεβρουαρίου 1997, περί θεσπίσεως αυτόνομων και μεταβατικών μέτρων που αφορούν το καθεστώς προτιμησιακών εμπορικών συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα (2), ο οποίος διατηρεί, μέχρι τις 30 Ιουνίου 1997, το βαθμό προτίμησης, ο οποίος έχει ήδη χορηγηθεί, αντισταθμίζοντας έτσι τις αρνητικές επιπτώσεις που θα μπορούσε να έχει η εφαρμογή των αποτελεσμάτων του Γύρου της Ουρουγουάης στις εξαγωγές των χωρών αυτών προς την Κοινότητα 7ότι, εν αναμονή της έγκρισης βελτιωμένων παραχωρήσεων προς την Εσθονία, τη Λετονία και τη Λιθουανία από τις αντίστοιχες μεικτές επιτροπές, ο κανονισμός (ΕΚ) αριθ. 340/97 θεσπίζει νέες παραχωρήσεις σε προσωρινή και αυτόνομη βάση 7ότι έχουν ήδη περατωθεί ή πρόκειται σύντομα να περατωθούν οι διαπραγματεύσεις με τις εν λόγω χώρες για τη σύναψη πρωτοκόλλων τροποποίησης των συμφωνιών ελευθέρωσης των συναλλαγών 7 ότι έχουν ήδη μονογραφηθεί ή πρόκειται σύντομα να μονογραφηθούν τα προσαρμοσμένα πρωτόκολλα αριθ. 2 7 ότι βρίσκονται υπό εξέλιξη οι διαδικασίες για την επίσημη έγκριση «προσωρινών» πρωτοκόλλων που θα καλύπτουν μόνον τις εμπορικές πτυχές των τροποποιητικών πρωτοκόλλων 7 ότι το χρονοδιάγραμμα επίσημης έγκρισης ενδέχεται να μην επιτρέψει την έναρξη ισχύος των «προσωρινών» πρωτοκόλλων την 1η Ιουλίου 1997 7 ότι συνιστάται, συνεπώς, να παραταθούν οι παραχωρήσεις σε αυτόνομη βάση μέχρι τις 31 Δεκεμβρίου 1997,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Από την 1η Ιουλίου μέχρι τις 31 Δεκεμβρίου 1997, τα προϊόντα προελεύσεως Λιθουανίας που αναφέρονται στο παράρτημα Ι υπόκεινται σε ετήσιες δασμολογικές ποσοστώσεις και προτιμησιακούς δασμούς όπως αναφέρεται στο εν λόγω παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές στην Κοινότητα, αναφέρονται στο παράρτημα ΙΙ.2. Από την 1η Ιουλίου μέχρι τις 31 Δεκεμβρίου 1997, τα προϊόντα προελεύσεως Λετονίας που αναφέρονται στο παράρτημα ΙΙΙ υπόκεινται σε ετήσιες δασμολογικές ποσοστώσεις και προτιμησιακούς δασμούς όπως αναφέρονται στο εν λόγω παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές στην Κοινότητα, αναφέρονται στο παράρτημα ΙΙ.3. Από την 1η Ιουλίου μέχρι τις 31 Δεκεμβρίου 1997, τα προϊόντα προελεύσεως Εσθονίας που αναφέρονται στο παράρτημα ΙV υπόκεινται σε ετήσιες δασμολογικές ποσοστώσεις και προτιμησιακούς δασμούς όπως αναφέρεται στο εν λόγω παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές στην Κοινότητα, αναφέρονται στο παράρτημα ΙΙ.Άρθρο 2 1. Τις ποσοστώσεις που αναφέρονται στα παραρτήματα Ι, ΙΙΙ και ΙV του παρόντος κανονισμού διαχειρίζεται η Επιτροπή σύμφωνα με τις διατάξεις του κανονισμού (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα προϊόντα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (3).2. Οι ποσότητες των δασμολογικών ποσοστώσεων που αναφέρονται στα παραρτήματα Ι, ΙΙΙ, και ΙV του παρόντος κανονισμού μειώνονται ώστε να λαμβάνονται υπόψη οι ποσότητες των εισαγομένων προϊόντων από 1ης Ιανουαρίου έως 30 Ιουνίου 1997 βάσει των ισοδυνάμων δασμολογικών ποσοστώσεων που αναφέρονται στα παραρτήματα Ι, ΙΙΙ και ΙV του κανονισμού (ΕΚ) αριθ. 340/97.Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός εφαρμόζεται από την 1η Ιουλίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Ιουλίου 1997.Για το ΣυμβούλιοΟ ΠρόεδροςM. FISCHBACH(1) ΕΕ αριθ. L 373 της 31. 12. 1994, σ. 1 (Εσθονία).ΕΕ αριθ. L 374 της 31. 12. 1994, σ. 1 (Λετονία).ΕΕ αριθ. L 375 της 31. 12. 1994, σ. 1 (Λιθουανία).(2) ΕΕ αριθ. L 58 της 27. 2. 1997, σ. 25.(3) ΕΕ αριθ. L 187 της 26. 7. 1996, σ. 18.ΠΑΡΑΡΤΗΜΑ Ι ΛΙΘΟΥΑΝΙΑ >ΘΕΣΗ ΠΗΝΑΚΑ>ANNEX II BASIC AMOUNTS TO BE TAKEN INTO CONSIDERATION IN CALCULATING AGRICULTURAL COMPONENTS AND ADDITIONAL DUTIES >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ ΛΕΤΟΝΙΑ >ΘΕΣΗ ΠΗΝΑΚΑ>ΠΑΡΑΡΤΗΜΑ IV ΕΣΘΟΝΙΑ >ΘΕΣΗ ΠΗΝΑΚΑ>